open-index/open-wikipedia-markdown huggingface dataset:
Mitrofanin hautausmaa

**Mitrofanin hautausmaa** () on entinen ortodoksinen ja suomalainen luterilainen hautausmaa Pietarissa Venäjällä. Se sijaitsi kaupungin eteläosassa nykyisten Mitrofanjevskoje-maantien, Malaja Mitrofanjevskaja -kadun ja Taškentskaja-kadun rajaamalla alueella.

Vuosina 1830–1831 alueelle syntyi koleraepidemian uhrien hautausmaa. Vuonna 1835 sen lähelle perustettiin Mitrofanin ortodoksinen hautausmaa. 1800–1900-lukujen vaihteessa se oli Pietarin suurimpia hautapaikkoja. Vuosina 1839–1847 sinne rakennettiin Konstantin Tonin suunnittelema Mitrofan Voronežilaisen kirkko.

Vuonna 1845 ortodoksisen hautausmaan yhteyteen perustettiin Pietarin suomalaisen Pyhän Marian seurakunnan hautausmaa. Uutta hautausmaata tarvittiin, koska vainajien hautaaminen Volkovon ja Smolenskin luterilaisille hautausmaille oli vähävaraisille suomalaisille liian kallista. Lähellä sijainnut Tönttölän kylän hautausmaa oli puolestaan liian pieni ja joutui vuosittain kevättulvien alle. Mitrofanin suomalaiselle hautausmaalle haudattiin 1850-luvulta lähtien myös ruotsalaisia ja latvialaisia. Vuosina 1870–1871 sinne rakennettiin kivinen kappeli. Tunnetuin alueelle haudattu henkilö lienee kielentutkija Anders Sjögren. Suomalainen hautausmaa sijaitsi Malaja Mitrofanjevskaja -kadun kulmassa nykyisen numero 10:n kohdalla.

Ortodoksinen ja luterilainen hautausmaa suljettiin vuonna 1927, mutta sinne tehtiin uusia hautoja vielä 1930-luvulla ja varsinkin Leningradin piirityksen aikana. Mitrofan Voronežilaisen kirkko purettiin vuonna 1929. Hautamuistomerkit hävitettiin sodan jälkeen, ja myöhemmin paikkaa on käytetty varastoalueena ja kaatopaikkana. Mitään merkkejä Mitrofanin hautausmaasta ei enää ole näkyvissä. Sen eteläpuolella on kuitenkin säilynyt vanhauskoisten Gromovskojen hautausmaa.

Entinen hautausmaa kuuluu alueeseen, jolle suunnitellaan Izmailovskaja perspektiva -nimisen liike- ja asuinalueen rakentamista. Suunnitelmaa ovat vastustaneet mm. Pietarissa asuvat inkerinsuomalaiset, jotka ovat ehdottaneet alueen muuttamista puistoksi. Pietarin kaupunkirakentamisen neuvosto hyväksyi rakennussuunnitelman maaliskuussa 2009. Viranomaiset ovat ehdottaneet ratkaisua, johon sisältyy rakennustöiden yhteydessä löytyvien jäännösten kerääminen entistä Mitrofanin kirkkoa ympäröivälle hehtaarin suuruiselle alueelle. Kirkon paikalle aiotaan rakentaa tsasouna.

## Lähteet

## Aiheesta muualla

* Pietarin Mitrofanin yhdistys
* Mitrofanin hautausmaa Googlen karttasivulla 
* Mitrofanin hautausmaalle omistettu Malaja Kolomna -lehden numero
Epispadia

**Epispadialla** (ylähalkio) tarkoitetaan virtsaputken kehityshäiriötä, jossa virtsaputken päässä oleva virtsa-aukko sijaitsee peniksen yläpuolella (dorsaalisti). Tämän tilan vastakohta on hypospadia (alahalkio), jossa virtsa-aukko sijaitsee peniksen alapuolella (distaalisti).

Epispadia on huomattavasti hypospadiaa harvinaisempi tila (1/120000) ja siihen liittyy fysiologisen statuksen kannalta huonompia piirteitä, kuten esimerkiksi halkion ulottuminen lähes aina sulkijalihakseen saakka, joka aiheuttaa inkontinenssia (pidätyskyvyttömyyttä).

Tilaa esiintyy myös tytöillä, vaikka se onkin noin 3-5 kertaa harvinaisempaa kuin pojilla. Inspektiossa (tarkastelussa) tytöillä havaitaan klitoriksen kahtia jakautuminen ja virtsaputken abnormaliteetti (häiriö). Tyttöjen diagnosoinnin suhteen tarvitaan runsaampi määrä kliinisiä tutkimuksia, esimerkiksi kystoskopia (virtsarakon tähystys). Pojista taas saadaan riittävät diagnostiset tiedot pelkän inspektion ja yksinkertaisten kliinisten tutkimusten perusteella.

## Hoito

Epispadian hoito koostuu huomattavasti monipuolisemmasta operatiivisesta hoidosta kuin hypospadian. Leikkaushoito koostuu peniksen muovausrekonstruktiosta ja urethran blokkauksesta (virtsaputken sulusta). Myöhemmin voidaan myös suorittaa erilaisia toimenpiteitä rakon kaulaan, jotta kontinenssi (pidätyskyky) paranisi entisestään.

## Lähteet

* Urologia (2002) 2. painos (edition 2.) toim/by: Martti Nurmi, Olavi Lukkarinen, Mirja Ruutu, Kimmo Taari, Teuvo Tammela (kust.Oy: Duodecim) 

## Aiheesta muualla

* http://www.nlm.nih.gov/medlineplus/ency/article/001285.htm
Norris Goff

**Findley Norris Goff** (30. toukokuuta 1906 Cove, Arkansas &ndash; 7. tai 12. heinäkuuta 1978 Palm Desert, Kalifornia) oli yhdysvaltalainen näyttelijä, joka muistetaan erityisesti Abnerin roolista radiosarjassa *[[Lum & Abner]]*.

Goffin perhe muutti Menaan 1911, jossa hän tutustui Chet Lauckiin, jonka kanssa hän esiintyi paikallisissa tapahtumissa. Lumin ja Abnerin hahmot luotiin alun perin vuonna 1931 radiossa esitettyä hyväntekeväisyysesitystä varten, ja niiden saaman suosion ansiosta hahmoihin perustuvaa sarjaa alettiin esittää aluksi paikallisesti ja muutamaa vuotta myöhemmin valtakunnallisesti. Vuonna 1931 Goff muutti Chicagoon ja sieltä 1939 Hollywoodiin, Kaliforniaan, josta käsin hän jatkoi radiosarjan tekemistä yhdessä Lauckin kanssa. He esiintyivät myös seitsemässä *Lum & Abner* -elokuvassa. Sarjan päätyttyä Goff esiintyi televisiossa useissa sarjoissa vierailevana näyttelijänä.

## Lähteet
Macropodiformes

**Macropodiformes** on harvaetuhampaisten alalahko, johon kuuluvat kaikki kengurumaiset pussieläimet: myskikenguru (Hypsiprymnodontidae-heimon ainoa elävä laji), rottakengurut (Protoroidae) ja varsinaiset kengurut (Macropodidae). Myskikenguru luokiteltiin aikaisemmin rottakenguruiden heimoon.

## Lähteet
* ITIS: Macropodiformes 

### Viitteet

## Aiheesta muualla
* Animal Diversity Web
Kansojen uskonnot ennen ja nyt

**Kansojen uskonnot ennen ja nyt** () on vuonna 1957 ilmestynyt Helmer Ringgrenin ja Åke von Strömin kirja uskonnoista. Kirjasta on julkaistu useita painoksia. Ainoa suomennos on vuodelta 1961. Käännös on teologisen tiedekunnan apulaisprofessori Olavi Castrénin.

## Vastaanotto

Erkki Hartikainen on arvostellut käännöstä mielivaltaisesta typistämisestä ja muokkaamisesta. Castrén sanoo jättäneensä pois totemismin ja kristittyjen ehtoollisen vertailun, koska hän ei pidä näiden riittien välistä yhteyttä totena. 

## Lähteet
Igor Rakočević

**Igor Rakočević** (, s. 29. maaliskuuta 1978 Belgrad, Jugoslavian sosialistinen liittotasavalta) on serbialainen koripalloilija, joka edustaa nykyisin KK Crvena zvezdaa.

## Ura
Nuoruusvuotensa Rakočević pelasi KK Crvena zvezdassa, jossa hän voitti Jugoslavian mestaruuden. Myös hänen isänsä oli pelannut seurassa, joka oli osasyy seuran valintaan. Serbiasta hän siirtyi KK Budućnost Podgoricaan, jossa hän voitti Jugoslavian-mestaruuden sekä cup-mestaruuden. Kahden kauden jälkeen Rakočević varattiin NBA:han, jossa hän pelasi ainoastaan yhden kauden. Hän ei saanut joukkueessa paljon peliaikaa, mutta kehittyi paljon NBA-vuotensa aikana.

Palattuaan NBA:sta hän siirtyi takaisin KK Crvena zvezdaan. Rakocevic voitti Serbian cupin ja hänet valittiin Adrianmeren liigan arvokkaimmaksi pelaajaksi. Kauden jälkeen hän siirtyi Pamesa Valenciaan. Valenciasta hän siirtyi toiseen espanjalaisseuraan, Real Madridiin. Vuonna 2006 hän teki Tau Ceramican kanssa kolmen vuoden sopimuksen. Tau Ceramicassa hän voitti ensimmäisen Espanjan-mestaruutensa sekä Espanjan Supercupin. Hänen piste-ennätyksensä Euroliigassa on 31.

Kaudeksi 2009–2010 Rakočević siirtyi Efes Pilsenin.

## Saavutukset
### Maajoukkue
* Alle 18-vuotiaiden EM-pronssia: 1996
* Alle 21-vuotiaiden EM-pronssia: 1997
* Alle 20-vuotiaiden EM-hopeaa: 1998
* Alle 20-vuotiaiden EM-kilpailuiden arvokkain pelaaja: 1998
* Euroopan-mestaruus: 2001
* Maailmanmestaruus: 2002

### Seurajoukkueet
* Jugoslavian mestari: 1998, 2001
* Jugoslavian liigan kehittyinein pelaaja: 1998
* Jugoslavian cup: 2001
* Serbian cupin: 2004
* Adrianmeren liigan arvokkain pelaaja: 2004
* Adrianmeren liigan pistekuningas: 2004
* Espanjan Supercup: 2006, 2007, 2008
* Espanjan liigan 3-pisteen heittokisan voitto: 2007
* Euroliigan pistetilaston voitto: 2007
* Euroliigan kakkostähdistö: 2007
* Espanjan liigan mestaruus: 2008
* Espanjan cupin voitto: 2009
* Italian-mestaruus: 2012
* Italian cup-mestaruus: 2012
* Italian Supercup: 2012

## Lähteet

## Aiheesta muualla
*Euroliigan pelaajaprofiili 
*NBA:n pelaajaprofiili
Markus Lehto

**Markus Matti Juhani Lehto** (s. 20. lokakuuta 1962, Helsinki) on entinen suomalainen jääkiekkopuolustaja. 

Lehto pelasi suurimman osan urastaan SM-liigassa, mutta myös Ruotsin 1. divisioonassa Västra Frölunda-joukkueessa. SM-liigassa hän edusti urallaan Jokereista, Hämeenlinnan Pallokerhoa ja Turun palloseuraa. Hän pelasi Suomen maajoukkueessa Sarajevon olympialaisissa ja vuoden 1985 maailmanmestaruuskilpailuissa.

Markus Lehto on toiminut pelaaja-agenttina 1990-luvun puolivälistä alkaen, jolloin Jarmo Kekäläinen myi agenttitoimintansa hänelle siirtyessään itse Helsingin IFK:n palvelukseen. Ilta-Sanomien urheilutoimittaja Pekka Holopainen arvioi vuonna 2011 Lehdon tähtiasiakkaiden päätyneen suhteellisen usein edustamaan Helsingin Jokereita.

## Tilastot

## Lähteet
* 
* http://www.jatkoaika.com/smliiga.php?sivu=kolumnit&id=4845
### Viitteet
Falck (suku)

**Falck** on suomalainen aatelissuku.

Suvun oman käsityksen mukaan se olisi tullut Suomeen 1700-luvun alussa Ruotsin Uplannista, mutta sen todellinen alkuperä lienee Savonlinnan läänissä tai Itä-Uudellamaalla. Suvun varhaisin varmuudella tunnettu esi-isä oli Savonlinnan läänin manttaalikommissaari Per Falck (k. 1753), joka toimi tuossa virassa vuosina 1737–1751. Hänen puolisonsa oli Kristina Florin, ja pariskunnalla oli kahdeksan lasta.

Per Falckin pojanpoika, senaattori Anders Henrik Falck aateloitiin vuonna 1830 ja hänen sukunsa introdusoitiin Suomen ritarihuoneeseen vuonna 1832 aatelisena sukuna numero 192.

## Suvun jäseniä
* Anders Henrik Falck (1772–1851), senaatin talousosaston varapuheenjohtaja, finanssitoimituskunnan päällikkö, salaneuvos.
* Victor Ludvig Alexander Falck (1852–1908), valtiopäivämies, Anders Henrik Falckin pojanpoika

## Lähteet

## Aiheesta muualla
* Yrjö Hormia: Talonpoikaistuneita säätyläissukuja Säämingissä *Genos* 23 (1952), Suomen Sukututkimusseura (Internet Archive)
Yhdysvaltain laivastoministeri

**Yhdysvaltain laivastoministeri** (**Secretary of the Navy**, **SECNAV**) on Yhdysvaltain puolustusministerin alaisuudessa toimivan laivastoministeriön korkein siviilivirkamies. Ministerin virka vaatii presidentin nimityksen ja senaatin hyväksynnän.

Laivastoministeriön hallintaan kuuluvat laivasto ja merijalkaväki. Ministeri vastaa presidentin asettamien turvallisuuspoliittisten tavoitteiden toteuttamisesta, laivaston laivojen rakentamisesta, varustamisesta ja korjaamisesta.

Yhdysvaltain ensimmäinen laivastoministeri oli Benjamin Stoddert (1798–1801). 9. elokuuta 2021 lähtien laivastoministerinä on toiminut Carlos Del Toro.

## Lähteet

## Aiheesta muualla

*Secretary of the Navy
Kasvukeskus

**Kasvukeskus** määritellään usein kaupungiksi tai muuksi keskukseksi, jossa
väkiluku ja työpaikkojen määrä kasvavat.

Suomessa merkittävimpiä kasvukeskuksia ovat Helsingin, Tampereen ja Turun seudut, joille asutuksen ennustetaan keskittyvän entistä voimakkaammin. Helsingin keskustajaamassa asuu 1,250 miljoonaa asukasta, eli lähes neljäsosa koko Suomen väestöstä. Entiset kasvukeskukset Seinäjoki, Vaasa, Lahti ja Joensuu menettävät asukkaita vuoden 2019 väestöennusteiden mukaan. Helsingin, Turun ja Tampereen ennustetaan olevan ainoat kasvukeskukset tulevaisuudessa.

## Katso myös
* Kaupungistuminen

## Lähteet
* 

### Viitteet

## Aiheesta muualla
* Suomen väestö pakkautuu kasvukeskuksiin Tekniikka & Talous 30.12.2011.
* Tutkija arvostelee poliitikkoja: "Koko Suomea ei voida pitää asuttuna" Yle 25.9.2014.
Pussipedot (heimo)

**Pussipedot** eli pienpussipedot (Dasyuridae) on pussipetojen lahkoon (Dasyuromorphia) kuuluva nisäkäsheimo, johon kuuluvat muun muassa pussihiiret, pussilumikot, pussikärpät, pussinäädät ja pussiahma. Heimon edustajat elävät Australiassa ja Uudessa-Guineassa. Pienin pussipeto on *[[Ningaui timealeyi]]* (2–9,4 g) ja suurin pussiahma (6–8&nbsp;kg).

## Luokittelu
Pussipetojen heimo sisältää 2 alaheimoa, 4 tribusta ja 20 sukua, joissa on kaikkiaan 69 lajia:

* Dasyurinae
** Dasyurini
*** *Dasycercus* – mulgara (*D. cristicauda*)
*** *Dasykaluta* – pikkupussikärppä (*D. rosamondae*)
*** *Dasyuroides* – byrnesinpussihiiri (*D. byrnei*)
*** *Dasyurus* – pussinäädät eli pussikissat
*** *[[Myoictis]]*
*** *Neophascogale* – vuoripussipeto (*N. lorentzi*)
*** *Parantechinus* – dibbler (*P. apicalis*)
*** *Phascolosorex* – yöpussihiiret
*** *[[Pseudantechinus]]*
*** *Sarcophilus* – pussiahma eli pussipiru (*S. harrisii*)
** Phascogalini
*** *Antechinus* – leveäjalkapussikärpät
*** *Micromurexia* – *[[Micromurexia habbema|M. habbema]]*
*** *Murexechinus* – *[[Murexechinus melanurus|M. melanurus]]*
*** *Murexia* – *[[Murexia longicaudata|M. longicaudata]]*
*** *Paramurexia* – *[[Paramurexia rothschildi|P. rothschildi]]*
*** *Phascomurexia* – *[[Phascomurexia naso|P. naso]]*
*** *Phascogale* – pussikärpät
* Sminthopsinae
** Sminthopsini
*** *Antechinomys* – pussihyppyrotta (*A. laniger*)
*** *Ningaui* – ningauit
*** *Sminthopsis* – pussihiiret
** Planigalini
*** *Planigale* – pussilumikot

## Lähteet

## Aiheesta muualla
* Fauna of Australia: Dasyuridae (pdf-tiedosto) 
* ITIS: Dasyuridae
Aalten

**Aalten** on kunta Alankomaissa, Gelderlandin provinssissa. Asukkaita kunnassa on 27&nbsp;542 (30.11.2009) ja väestötiheys on 285 as./km². Kunnan pinta-ala on 97,09 neliökilometriä, josta vettä on 0,52 km². Aaltenin pormestarina toimii Bert Berghoef.

Aaltenin naapurikunnat ovat Oost Gelre pohjoisessa, Winterswijk koillisessa, Bocholt (osa Saksaa) etelässä ja Oude IJsselstreek lännessä. Alankomaiden pääkaupunkiin Amsterdamiin on Aaltenista alle kahden tunnin ajomatka.

## Historia

Aaltenin historia alkaa 700-luvun puolivälissä, kun frankkien kuningas Kaarle Suuri hallitsi aluetta, jolla Aalten sijaitsi. Alueen kaikkien yhteisöjen tuli luovuttaa paikka tulevalla kirkolle. Aaltenin ensimmäinen kirkko rakennettiin paikalle, joka nykyisin tunnetaan nimellä ”Pol”.

Ensimmäinen maininta Dinxperlosta on vuodelta 1260. Luultavasti jo ennen tätä vuotta nykyisen Dinxperlon itäosassa oli ollut asutusta. Dinxperlo kuului Lohnin jaarlille () 1000-luvulla, ja 1300-luvulla siitä tuli osa Bredevoortia. Toisen maailmansota raunioitti Dinxperlon. Vuoden 2005 alussa Dinxperlon kunta liittyi Aalteniin.

## Asutuskeskukset

Aaltenin kunnan asutuskeskukset () ja niiden väkiluvut 1. tammikuuta 2010:

## Tunnettuja asukkaita

* Loek Beernink, näyttelijä ja laulaja
* Sandra Vanreys, laulaja
* Wim Mateman, poliitikko
* Angus Young, AC/DC:n kitaristi

## Lähteet

## Aiheesta muualla

* Virallinen kotisivu
Lahden lasitehdas

**Lahden Lasitehdas Oy**, myöhemmin Pilkington Lahden Lasitehdas Oy, on 1923 perustettu ja vielä toistaiseksi Pilkington-yhtymän tytäryhtiönä toimiva alun perin Torsten Kindbergin perustama suomalainen lasitehdas, joka valmistaa tasolasia ikkunateollisuuden raaka-aineeksi. Tehdas sijaitsee Okeroisissa. Vuonna 2011 yrityksessä työskenteli noin 30 henkilöä.

Pilkington sulki tehtaan ja tuotanto päättyi toukokuun 2012 lopussa. Se oli viimeinen tasolasia valmistava yritys Suomessa. Emoyhtiö NSG perustelee päätöstä konserninlaajuisilla yritysjärjestelyillä ja myös markkinatilanteella. Tehdas oli suljettuna jo vuonna 2009 ja pelkästään välitti muualta tullutta lasia kevääseen 2011 saakka, jolloin tuotantoa suunniteltiin käynnistettäväksi uudestaan vuodenvaihteessa 2011-2012, ja kunnostyöt aloitettiin.

Pilkingtonilla on Suomessa muita tehtaita ja niissä työntekijöitä 1100.

Albert ja Torsten Kindbergillä oli Espoossa Espoon lasitehdas, mutta se paloi vuonna 1922, ja he siirtyivät Lahteen Lahden Saha Oy:n vanhaan selluloosatehtaaseen. Tuotanto alkoi 1923.

Okeroisten tehdas vihittiin 1969. Silloin veto tehtiin pystysyynnassa, mutta vaakavetoon eli float-menetelmään siirryttiin 1987. Pilkington osti puolet tehtaan osakkeista 1977, valtiolta sen osuuden 1988 ja loput 1994, jolloin se omisti koko tehtaan. Japanilainen Nippon Sheet Glass osti Pilkingtonin 2006. Konserni toimii 29 maassa ja työntekijöitä on 28&nbsp;500.

Yrityksen tytäryhtiö oli Oy Autolasi, joka valmisti autojen tuulilaseja ja suoralaminoitua lasia. Se siirtyi yhdessä emoyhtiön kanssa Pilkingtonille.

## Lähteet

## Aiheesta muualla
*
*Aimo Löfberg ja Maarit Niiniluoto: *50 vuotta lasia Lahdesta : Lahden lasitehdas, Borup & K:ni 1923-1973.* Lahti 1973.
Sojuz TM-13

**Sojuz TM-13** oli Neuvostoliiton 13. miehitetty avaruuslento Mir-avaruusasemalle. Laukaisu tapahtui 2. lokakuuta 1991 ja paluu maahan 25. maaliskuuta 1992.

## Miehistö
Laukaistiin avaruuteen:
* Aleksandr Volkov, päällikkö, 3. lento
* Toktar Aubakirov – Kazakstan, joka muuttui itsenäiseksi valtioksi joulukuussa 1991.
* Franz Viehböck – Itävalta. Itävallalle lento maksoi 7 miljoonaa dollaria.

Laskeutui tällä aluksella:
* Aleksandr Volkov
* Sergei Krikaljov palasi 175 päivää kestäneeltä avaruusmatkaltaan, joka oli alkanut Neuvostoliitosta, paluu tapahtui Kazakstanin kautta Venäjän federaatioon.
* Klaus-Dietrich Flade – Saksa, ESAn avaruuslentäjä

## Katso myös
* Austromir-91

## Lähteet
Kal Penn

**Kal Penn** (oik. **Kalpen Suresh Modi**, s. 23. huhtikuuta 1977 Montclair, New Jersey, Yhdysvallat) on yhdysvaltalainen näyttelijä ja tuottaja.

Penn on näytellyt muun muassa tohtori Lawrence Kutnerin roolia televisiosarja *[[House (televisiosarja)|House]]ssa* ja Kumarin roolia kolmessa Harold & Kumar -komediaelokuvassa. Hän jätti roolinsa *Housessa* siirtyessään Valkoisen talon PR-asioiden apulaisjohtajaksi. Hän toimi tehtävässä Obaman presidenttikaudella vuosina 2009-2011. Vuonna 2010 hän jätti tehtävän väliaikaisesti osallistuakseen kolmannen Harold & Kumar -elokuvan kuvauksiin. Hän on myös näytellyt hittisarjassa *[[Ensisilmäyksellä]]*.

## Filmografia
### Elokuvat
* *[[Rahalla ei rakkautta saa]]* (2003)
* *[[Harold & Kumar – täydellisen hampurilaisen metsästys]]* (2004)
* *[[A Lot Like Love]]* (2005)
* *[[Van the Man 2 – perinne elää]]* (2006)
* *[[The Namesake – kaima]]* (2006)
* *[[Pomon päiväkirja]]* (2006)
* *[[Superman Returns]]* (2006)
* *[[Vegas Baby]]* (2006)
* *[[Epic Movie]]* (2007)
* *[[Harold & Kumar 2: Pako Guantanamosta]]* (2008)
* *A Very Harold & Kumar 3D Christmas* (2011)

### Televisio
* *[[House (televisiosarja)|House]]* (2007–2012)
* *[[We Are Men]]* (2013)
* *[[Ensisilmäyksellä]]* (2011–2014)
* *[[Battle Creek (televisiosarja)|Battle Creek]]* (2015)
* *[[Deadbeat]]* (2016)
* *[[Designated Survivor]]* (2016–)

## Lähteet

## Aiheesta muualla

*
*
*Five Questions for Kal Penn , Nirali Magazine, December 2006 
*Kal Penn Goes to Hollywood , Nirali Magazine, September 2004
Sojuz TM-12

**Sojuz TM-12** oli Neuvostoliiton 12. avaruuslento Mir-avaruusasemalle. Avaruusalus laukaistiin 18. toukokuuta 1991 Baikonurista. Se laskeutui 10. lokakuuta 1991.

## Miehistö
Laukaistiin
* Anatoli Artsebarski, Neuvostoliitto
* Sergei Krikaljov, Neuvostoliitto
* Helen Sharman – Englanti. Sharman oli ensimmäinen britti avaruudessa. Englanti lennätti avaruuslentäjänsä ilmeisesti maksamatta siitä mitään. Lennon logossakin oli mainittu Sharmanin matkan rahoitusta kerännyt Juno-projekti.

Laskeutuivat
* Anatoli Artsebarski – Neuvostoliitto
* Toktar Aubakirov – Kazakstan
* Franz Viehböck – Itävalta

## Lähteet
Nastolan kotiseutumuseo

**Nastolan kotiseutumuseo** on Nastolassa sijaitseva museo, joka koostuu makasiinirakennuksesta ja Kopoon talosta. Kotiseutumuseo on perustettu vuonna 1958 lääninarkkitehti Hannu K. Vainion tekemän aloitteen perusteella. Kopoon talo oli purettavaksi tuomittu vanha maatilan päärakennus, jonka ruuhijärveläinen maanviljelijä Lassi Kunnas luovutti kotiseutumuseotarkoitukseen Nastolan kunnalle.

## Lähteet

## Aiheesta muualla
*Nastolan kotiseutumuseo
Talousneuvos

**Talousneuvos** on Suomessa tasavallan presidentin myöntämä arvonimi, joka kuuluu 8. ryhmään. Arvonimestä maksettavan veron määrä on joko .

Ensimmäisen kerran talousneuvoksen arvonimi myönnettiin vuonna 1931 tehtailija Tuomas Pohjanpalolle. Vuosien 1918–2013 aikana talousneuvoksen arvonimi on myönnetty 1&nbsp;788&nbsp;henkilölle&thinsp;&thinsp;, ja se on tasavallan presidentin myöntämistä arvonimistä yleisin.

Talousneuvoksiksi Suomessa on nimitetty pääasiassa alueellisia talousvaikuttajia, pienten- tai keskisuurten yritysten yrittäjä-omistajia.

## Katso myös
* Kauppaneuvos 
* Teollisuusneuvos

## Lähteet

## Aiheesta muualla
*Talouselämän vaikuttajat -verkkojulkaisu. 1998–. Suomalaisen Kirjallisuuden Seura.
Leveäotsapäästäiskenguru

**Leveäotsapäästäiskenguru** (*Potorous platyops*) on sukupuuttoon kuollut rottakenguruiden heimoon kuulunut laji, josta tavattiin viimeinen edustaja vuonna 1875. Lajia tavattiin Länsi- ja Etelä-Australiassa.

## Lähteet
Eijsden

**Eijsden** () oli kunta Limburgin provinssissa Alankomaissa. Asukkaita kunnassa oli 11&nbsp;427 vuoden 2008 lopulla ja väestötiheys on 578 as./km². Kunnan pinta-ala oli 20,76 neliökilometriä, josta vettä oli 1 km². Kunnan keskuspaikkakunta oli samanniminen kuin kuntakin.

Eijsdenin naapurikunnat olivat Maastricht pohjoisessa, Margraten idässä, Voeren etelässä ja Wezet lännessä. Kaksi viimeisenä mainittua kuuluvat Belgiaan.

Eijsdenin kylä sijaitsee Maasjoen itärannalla. Kunnan läpi kulki rautatie ja A2-moottoritie Maastrichtistä Belgian Liègeen.

Eijsden ja naapurikunta Margraten yhdistyivät Eijsden-Margrateniksi vuoden 2011 alussa.

## Asutuskeskukset
Eijsdenin asutuskeskukset ja niiden väkiluvut vuonna 2005:

## Tunnettuja asukkaita
*Eugène Dubois, antropologi ja geologi
*Giel Haenen, jalkapalloilija
*Jo Maas, pyöräilijä
*Jef Pleumeekers, poliitikko
*Betsie Smeets, näyttelijä
*Jacques Vrancken, pyöräilijä

## Lähteet

## Aiheesta muualla

* Virallinen kotisivu
Andøy

**Andøy** on Norjan kunta Nordlandin läänissä. Kunta kattaa koko Andøyan saaren ja osan Hinnøyan saaresta. Se on Nordlandin läänin ja Vesterålenin seutukunnan pohjoisin kunta ja sen rajanaapureita ovat etelässä Hinnøyalla Sortland, Gavlfjordenin takana lounaassa Øksnes sekä idässä Andfjordenin takana Torsken, Tranøy, Bjarkøy sekä Harstad.

Kunta tunnetaan sidoksistaan ilmailuun ja Andøyan lentoasemalla sijaitsee ilmavoimien 333. eskadroona. Lisäksi saarella on Andøyan rakettikoealue, jolta ammutaan avaruusraketteja ja joka on merkittävä kansainvälisen polaarisen atmosfäärin ja revontulien tutkimuksen yhteistyökeskus. Kalastus on keskeinen elinkeino ja kuntakeskus Andenes onkin eräs Norjan suurimpia kalastussatamia. Viime vuosina kunta on satsannut myös matkailuun ja valaiden tarkkailusafarit ovat eräs suosituimpia matkailukohteita.

## Historia
Andøyn kunnan nimi oli *Dverberg* vuoteen 1924 saakka, jolloin se jaettiin Andenesin, Dverbergin ja Bjørnskinnin kuntiin. Vuonna 1964 nämä kolme kuntaa yhdistyivät jälleen ja kunnan nimeksi tuli Andøy.

## Media
Paikallislehti *[[Andøyposten]]* ilmestyy kahdesti viikossa.

## Lähteet
Mats-Eric Nilsson

**Mats-Eric Nilsson** (s. 1955 Tukholma, Ruotsi) on ruotsalainen toimittaja ja kirjailija. Hän on sanomalehti *[[Svenska Dagbladet]]in* toimituspäällikkö, ja aloitti lehden palveluksessa uutispäällikkönä vuonna 1989. Aiemmin hän on työskennellyt muun muassa *[[Ludvika Tidning]]* ja *[[Borlänge Tidning]]* -lehdissä. Nilsson asuu Tukholman Södermalmilla ja on neljän lapsen isä.

## Teokset
* 
* 
* 
* 
* 
*
Lohi-veneet

**Lohi-veneet** on suomalaisen Salmone Oy:n tavaramerkki, jonka alla yritys valmistaa soutu- ja moottoriveneitä Etelä-Savossa Mäntyharjulla. Tällä hetkellä yrityksen mallisto koostuu 20 erilaisesta veneestä. Lohi-veneitä on valmistettu vuodesta 1968 lähtien.  VTT on sertifioinut kaikki Lohi-veneiden myyntimallit.

Lohi merkkisiä veneitä valmisti aiemmin 1968-1991 Lohi Oy Sysmässä.

## Venemallit
Lohi-nimellä on valmistettu useita erilaisia soutu- moottori- ja purjeveneitä:

## Aiheesta muualla
*Lohi-veneet
S/S Kouta

**S/S Kouta** on suomalainen höyrylaiva, joka on rakennettu vuonna 1920. Alus rakennettiin A. Ahlström Oy:n telakalla Varkaudessa, josta se kuljettiin junarahtina osina Kajaaniin. Kajaanissa laiva koottiin ja laskettiin vesille nimellä *Vuokatti II*. Vesille laskun jälkeen alus toimi matkustajaliikenteessä Kajaanin ja Sotkamon välillä Sotkamon Reitin Liikenneosuuskunnan omistuksessa. Reitillään alus saattoi kuljettaa jopa yli sata matkustajaa kerralla. Matkustajaliikenteessä aluksen miehistöön kuului kapteeni, kaksi lämmittäjää sekä neljä kansimiestä. Alus oli paikallisten asukkaiden keskuudessa aluksi suosittu, mutta 1930-luvun puolivälissä lisääntynyt autoliikenne teki sen liikennöinnin kannattamattomaksi. Osuuskunta lopetti kannattamattoman liikennöinnin ja myi aluksen Oulujoen uittoyhdistykselle vuonna 1936.

Oulujoen uittoyhdistys siirsi aluksen Oulujoelle ja nimesi sen *Koudaksi*. Uusi omistaja asensi *Koutaan* ankkuripelin ja muunsi aluksen varppaajaksi. Uittoyhdistyksen alaisuudessa *Kouta* varppasi tukkeja vuoteen 1967 asti, jolloin sen ammattiliikenne päättyi. 

Ammattiliikenteen päätyttyä *Kouta* seisoi käyttämättömänä yhdeksän vuotta ja siirtyi sitten yksityisomistukseen. Uudet omistajat Matti Kuorikoski ja Allan Sointamo kunnostivat aluksen alkuperäiseen matkustaja-alustyyliin ja katsastivat sen matkustajaliikenteeseen. Kainuun kulttuurirahasto on palkinnut Kuorikosken ja Sointamon höyrylaivaperinteen säilyttämisestä Kainuussa.

Nykyisin *Kouta* höyryää Oulujärvellä ja se voi kuljettaa kerralla 60 matkustajaa. Alus vaihtoi omistajaa viimeksi 2010–2011, jolloin laiva siirtyi uuden Oulujärven Laiva-Osakeyhtiön omistukseen. Alus liikennöi Oulujärvellä tilauksesta ja muutamia yleisöristeilyjä kesäisin.

## Tekniset tiedot
* **Alustyyppi:** matkustaja-alus
* **Rakennusvuosi:** 1920
* **Rakennusaine:** teräs
* **Koneen tyyppi:** compound-höyrykone
* **Koneen teho:** 121 ihv
* **Polttoaine:** polttoöljy / puu
 
Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä. 

 

## Kirjallisuutta
* 

## Lähteet
*Tietoa Oulujärven wanhoista laivoista.
## Aiheesta muualla
*Oulujärven Laiva-Osakeyhtiö 
*S/S Kouta Suomen Höyrypursiseura-sivustolla
Kuortaneen keskusurheilukenttä

**Kuortaneen keskusurheilukenttä** on Kuortaneen kirkonkylässä sijaitseva yleisurheilukenttä, jossa voi lisäksi pelata jalkapalloa.

Kuortaneen kenttä valmistui Kuortaneen Kunnon ja Kuortaneen suojeluskunnan yhteisomistuksessa olleelle maa-alalle vuonna 1932. Kenttä siirtyi kokonaisuudessaan Kuortaneen Kunnon omistukseen 1945. Kenttälajien suorituspaikat kunnostettiin ja 300&nbsp;metrin juoksurata laajennettiin kuusirataiseksi sekä päällystettiin hiilimurskalla 1950. Kentän viereen valmistui tanssilava Kukun maja 1952.

Kuortaneen Kunto luovutti keskusurheilukentän kunnan omistukseen 1968. Juoksurata laajennettiin 400&nbsp;metrin mittaiseksi ja päällystettiin kumiasfaltilla 1971. Päällyste muuttui spurtaniksi ja keskikenttä sai nurmipinnan 1986. Samassa yhteydessä etusuoralle tuli kahdeksas juoksurata aiemman seitsemän sijaan. Vuonna 2002 kenttää peruskorjattiin. Vuonna 2015 juoksuradat laajennettiin kulkemaan kentän ympäri ja kentän pinnoitteeksi tuli mondo.

Kuortaneen keskusurheilukentällä järjestettiin ensimmäiset juhannuskilpailut jo vuonna 1934, ja vuodesta 1991 kilpailuilla on ollut Eliittikisojen arvo. Poikkeuksena oli vuosi 2001, jolloin Kuortaneella käytiin Proffice Nordic Challenge -sarjan osakilpailu. Eliittikisoissa on kilpaillut suomalaishuippujen lisäksi myös useita maailmantähtiä, kuten Jan Železný ja Serhi Bubka, joka hyppäsi vuoden 1994 Eliittikisoissa seivästä tasan kuusi metriä. Suomen ennätyksiä Kuortaneen Eliittikisoissa ovat parantaneet muiden muassa Jani Lehtonen seipäässä, Juha Isolehto korkeudessa sekä Juha Laukkanen ja Aki Parviainen keihäässä.

Kuortaneen kentällä on järjestetty myös muun muassa naisten Suomi–Viro-maaottelu 1964, 20-vuotiaiden Suomi–Ruotsi–Norja-maaottelu 1972, SM-viestit 1973 sekä useita nuorten SM-kilpailuja. Kuortaneen Kunnon lisäksi myös muut seurat ovat järjestäneet kentällä yleisurheilukilpailuja. 

Kuortaneen Kunnon pesäpallojoukkue pelasi ottelunsa keskusurheilukentällä ennen kuin keskikenttä sai nurmipinnan 1986. Tämän jälkeen kenttää on käyttänyt saman seuran jalkapallojoukkue. 

## Lähteet
Kenttätutkimus

**Kenttätutkimus** on empiirisen tutkimuksen menetelmä, joka tarkoittaa luonnollisissa olosuhteissa tehtyä havaintoaineiston keräämistä esimerkiksi mittauksin, näytteitä ottamalla, tarkkailulla, tai kun tutkimusten kohteena ovat ihmiset, haastatteluilla, vuorovaikutuksella ja kyselyillä. Menetelmä on käytössä kaikilla empiirisen tutkimuksen aloilla, kuten luonnontieteissä, yhteiskuntatieteissä, teknisissä tieteissä ja psykologiassa. 

Psykologian alalla se tarkoittaa tutkimusta, jossa tutkimusaineisto kerätään laajasta, usein tiettyyn väestöryhmään kuuluvasta ihmisjoukosta luonnollisissa olosuhteissa. Kenttätutkimus voidaan toteutettaa haastattelemalla tutkimuksen kannalta tärkeitä ihmisiä tai pyytämällä heitä täyttämään kyselylomakkeita. Vastausten perusteella pyritään tavallisesti kartoittamaan vastaajien mielipiteitä ja asenteita. Mielipidetiedustelun kenttätutkimus voidaan toteuttaa muun muassa niin sanotuilla ovikyselyillä, joissa kierretään ovelta toiselle ja kysytään tarpeellisia kysymyksiä. Näin saadaan kyselyaineistoa, josta voidaan johtaa yleistä mielipidettä tai käyttäytymistapoja koskevia tuloksia.

## Lähteet

## Aiheesta muualla
Svensk Ungdom

**Svensk Ungdom** (**SU**) on vuonna 1943 perustettu Suomen ruotsalaisen kansanpuolueen nuorisojärjestö. Järjestön suomenkielinen nimi on **RKP-nuoret**. 

RKP-nuorten puheenjohtajaksi valittiin vuonna 2022 Julia Ståhle ja varapuheenjohtajiksi Anton Broända sekä Morris Liemola. Järjestön pääsihteeri on Malin Lindholm. Svensk Ungdomilla on ollut historiansa aikana kaikkiaan 36 puheenjohtajaa. Heistä Pär Stenbäck, Carl Olof Tallgren ja Christoffer Taxell ovat toimineet myös RKP:n puheenjohtajana ja Stenbäck, Tallgren, Taxell, Grels Teir ja Astrid Thors ministereinä.

RKP:llä on ollut vuodesta 2008 opiskelijaliitto Liberaalit Opiskelijat LSK, josta sittemmin on tullut Svensk Ungdomin korkeakoulupoliittinen työryhmä. Muita työryhmiä ovat tasa-arvotyöryhmä (JämU), kansainvälinen työryhmä (IU), talous- ja työpoliittinen työryhmä (EPU) ja toimintatyöryhmä (Verkus).

Helmikuussa 2020 järjestö lopetti yhteistyön Perussuomalaisten Nuorten kanssa yhdessä muiden puolueiden nuorisojärjestöjen kanssa, koska PS-nuoret ei irtisanoutunut fasismista ja etnonationalismista.

RKP-nuoriin kuului noin 2&nbsp;000 jäsentä vuonna 2024.

## Toiminta ja organisaatio
Svensk Ungdomilla on neljä piirijärjestöä: Helsingin ja muun Suomen, Uudenmaan, Turunmaan sekä Pohjanmaan piirit. Paikallisjärjestöjä on 42. Jäseneksi voivat liittyä 14–29-vuotiaat.

Järjestön korkein päättävä elin on vuosittain kokoontuva liittokokous, jonka tehtäviin kuuluu muun muassa järjestön poliittisen ohjelman hyväksyntä. Liittokokousten välillä Svensk Ungdomin päätöksenteosta vastaa liittokokouksen valitsema liittohallitus.

Svensk Ungdom on kansainvälisten poliittisten nuorisojärjestöjen Euroopan liberaalinuorten, Kansainvälisen liberaalinuorten liiton ja Pohjoismaiden Keskustanuorten jäsenjärjestö.

## Svensk Ungdomin puheenjohtajat
*Olav Ahlbäck (1943–1948)
*Christoffer Schildt (1948–1953)
*Grels Teir (1953–1957)
*Hans W. Hansson (1957–1960)
*Carl Olof Tallgren (1960–1962)
*Hugo Skott (1962–1964)
*Nils Malmberg (1964–1966)
*Rainer Erlund (1966–1967)
*Pär Stenbäck (1967–1970)
*Christoffer Taxell (1970–1972)
*Jan-Erik Granö (1972–1973)
*Olav Jern (1973–1975)
*Björn Månsson (1975–1977)
*Mikael Ingberg (1977–1979)
*Mårten Johansson (1979–1981)
*Astrid Thors (1981–1983)
*Nina Maria Wilkman (1983–1984)
*Kjell Westermark (1984–1985)
*Max Arhippainen (1985–1987)
*Joakim Lönnroth (1987–1989)
*Anders Dahlqvist (1989–1991)
*Rikard Korkman (1991–1994)
*Örn Witting (1994–1996)
*Stefan Svennfors (1996–1998)
*Marcus Rantala (1998–2000)
*Magnus Öster (2000–2001)
*Linda Lindholm (2001–2003)
*Fredrik Guseff (2003–2005)
*Anna Bertills (2005–2007)
*Minna Lindberg (2007–2008)
*Oscar Ohlis (2008–2010)
*Fredrika Åkerö (2010–2012)
*Niklas Mannfolk (2012–2014)
*Ida Schauman (2014–2017)
*Christoffer Ingo (2017–2019)
*Frida Sigfrids (2019–2022)
*Julia Ståhle (2022–2024)
*Dan Cederlöf (2024–)

Lähde:

## Talous
### Rahoitus

## Lähteet
* Svensk Ungdomin verkkosivut 

### Viitteet
Amstel Gold Race 2008

**Amstel Gold Race 2008** oli järjestyksessään 43. maantiepyöräilyn Amstel Gold Race -kilpailu. Se järjestettiin 257,4&nbsp;kilometrin reitillä Maastrichtista Valkenburgiin 20. huhtikuuta 2008. Damiano Cunego voitti kilpailun ohitettuaan Caubergin loppunousussa Fränk Schleckin viimeisen 200&nbsp;metrin aikana, Alejandro Valverde sijoittui kolmanneksi.

## Tulokset

## Lähteet
*Virallinen sivusto
Phillips

**Phillips** oli yhdysvaltalainen kilpa-autojen valmistaja. Talli osallistui Indianapolis 500 -kilpailuun kausilla 1954–1960, jolloin kilpailu kuului Formula 1:n MM-sarjaan, sekä 1961 ja 1962. Phillips ajoi Offenhauserin moottoreilla.

Phillipsin parhaat sijoitukset olivat Don Freelandin 1956 ajama kolmas sija ja Don Bransonin 1960 ajama neljäs sija. Talli saavutti yhteensä 7 MM-pistettä (Formula 1 -sarjan valmistajien mestaruustaistelusta  lähtien 3 MM-pistettä). Tallin muut kuljettajat olivat Bob Veith, Al Keller ja Bud Tingelstad, joista Keller ja Tingelstad ajoivat kausina 1961 ja 1962.

## Formula 1 -saavutukset

**Palkintosijat**

**Paalupaikat**

**Nopeimmat kierrokset**

## Huomioita

## Lähteet
* 

### Viitteet
Trevis

**Trevis** oli yhdysvaltalainen kilpa-autojen valmistaja, joka osallistui Formula 1:n Indianapolis 500 -osakilpailuun neljästi kausilla 1951–52, 1955 ja 1960. Tallin paras sijoitus oli Eddie Johnsonin 1960 ajama kuudes sija, josta hän sai yhden MM-pisteen. Trevis onnistui voittamaan vuoden 1961 kilpailun, mutta kyseisenä vuonna kilpailu ei enää kuulunut Formula 1:een.

## Huomioita

## Lähteet
* 

### Viitteet
Ballangen

**Ballangen** eli **Palanki** (, joista edellinen paikallinen murrenimitys) on entinen Norjan kunta Nordlandin läänissä Ofotenin seutukunnassa. Sen rajanaapureita olivat idässä Narvik, kaakossa Ruotsi ja pohjoisessa Ofotvuonon takana Tjeldsund ja Evenes. Etelässä kunta rajoittui Tysfjordiin. Tammikuussa 2013 tehdyn väestönlaskennan mukaan Ballangenin kunnassa oli 2&nbsp;599 asukasta.

Ballangen oli tunnettu kaivoskunta. Alueella oli Pohjois-Norjan ensimmäistä kaivostoimintaa jo 1600-luvulla. Vuonna 1988 Nikkel & Olivin A/S aloitti noriitin kaivamisen, josta jalostetaan nikkeliä, kuparia, oliviinia sekä rakennuskiveä.

Vuonna 2020 Ballangen liitettiin Narvikin kuntaan.

## Lähteet

## Aiheesta muualla
Arthur Ponsonby

**Arthur Augustus William Harry Ponsonby, Shulbreden 1. paroni Ponsonby** (16. helmikuuta 1871 – 23. maaliskuuta 1946) oli brittiläinen poliitikko, kirjailija ja yhteiskunnallinen aktivisti.  

Arthur Ponsonby oli kuningatar Viktorian yksityissihteeri Sir Henry Ponsonbyn kolmas poika. Ponsonby opiskeli Etonissa ja Oxfordin Balliol Collegessa. Valmistuttuaan hän työskenteli diplomaattina muun muassa Istanbulin ja Kööpenhaminan suurlähetystöissä. Vuonna 1908 hänet valittiin Yhdistyneen kuningaskunnan parlamenttiin. Ensimmäisen maailmansodan aikana Ponsonby ei tukenut sotaan osallistumista ja osallistui Union of Democratic Control -ryhmään, joka vaati pysymistä erossa sodasta. Vuonna 1918 hän oli itsenäisenä ehdokkaana parlamenttiin, mutta hävisi. Hän liittyi Työväenpuolueeseen ja tuli valituksi uudelleen 1922. 

Vuonna 1928 Ponsonby kirjoitti kirjan *Falsehood in Wartime: Propaganda Lies of the First World War*. Se on kuuluisa muun muassa lauseesta ”When war is declared, truth is the first casualty” (”Kun sota julistetaan, totuus on ensimmäinen uhri”), vaikka sen lausui ensimmäisenä yhdysvaltalainen senaattori Hiram Johnson. 

Sotien välisenä aikana Ponsonbysta tuli entistä innokkaampi rauhan kannattaja. Vuonna 1940 hän erosi Työväenpuolueesta vastalauseena sen päätökselle liittyä Winston Churchillin yhteishallitukseen. Hän kuoli 1946.

## Aiheesta muualla

* Verkkoversio kirjasta Falsehood in War-time - Propaganda Lies of the First World War
Miukki

**Miukki** on Tornion kaupunginosa. Karkeasti ottaen se rajoittuu pohjoisessa valtatiehen 29, idässä Röyttän satamarataan ja Putaan kaupunginosaan, etelässä Kirkkoputaanjokeen ja lännessä Tornionjokeen.

Alueella on pääasiassa pientaloasutusta ja joitakin kerrostaloja. Menneinä vuosina siellä on sijainnut Karjapohjolan osuusteurastamo eineskeittiöineen, Kerilonin nylonlankatehdas ja Tornion Sukkatehdas. Miukissa sijaitsee myös Tornion rautatieasemaan kuuluva tavararatapiha. Nyttemmin yritystoiminta on hiipunut Miukissa.

Tornion Miukissa sijaitsee yksityinen, psykiatriaan perehtynyt kuntoutuskoti, vuonna 1985 toimintansa aloittanut *Arkipäivä*. Arkipäivällä on toimintaa myös Ylitorniolla.

## Lähteet
* Kylät ja kaupunginosat Torniossa, Tornion kaupunki

## Aiheesta muualla
Jukka Saarinen

**Jukka Saarinen** (s. 4. elokuuta 1951 Punkalaidun) on suomalainen toimittaja, sanoittaja ja kirjailija. 

Sanoittajana Saarinen on keskittynyt suomalaiseen iskelmämusiikkiin sekä tangoihin. Hänen sanoittamiaan kappaleita ovat muun muassa ”Tule luo” (levyttänyt muun muassa Katri-Helena; kappale oli Suomen edustaja Eurovision laulukilpailussa vuonna 1993), ”Se on mahtavaa” (Matti ja Teppo), ”Minä taistelen” (Arja Koriseva), "Myrskyn maa" (Jari Sillanpää), "Yhdestoista hetki" (Jukka Hallikainen) ja ”Rannalla tuulee” (Tiina Räsänen, Niina Päivänurmi).

Toimittajana Saarinen on työskennellyt muun muassa Lauttakylä-lehden päätoimittajana sekä Turun Sanomien uutispäällikkönä ja lukemistoliitteiden päällikkönä.

Kirjailijana Saarinen on kirjoittanut riimillisiä runoja, mietelmiä, värssyjä sekä teoksen Finlanders-yhtyeestä. Saarisen runoja ja sanoituksia on myös julkaistu monissa antologioissa.

Saarinen työskentelee Turun Sanomien kulttuuritoimittajana.
## Teokset
* 
* 
* 
* 

## Aiheesta muualla
*
Pacha Kamaq

**Pacha Kamaq** () oli jumala, jota palvottiin muinaisessa Perussa, Pachacamacin kaupungissa. Hänet tunnettiin myös nimillä **Pachacamac**, **Pacha-Camak**, **Pacharurac** ja **Pachirisu**.

Pacha Kamaq oli muinaisen Perun rannikkokansojen luojajumala, joka oli ehkä alun perin kalajumala. Uskomusten mukaan Pacha Kamaq loi ensimmäisen miehen ja naisen, mutta unohti antaa heille ruokaa, ja niin mies kuoli. Nainen syytti jumalaa laiminlyönnistä, ja Pacha Kamaq teki hänet raskaaksi. Kun poika syntyi, Pacha Kamaq surmasi hänet ja kasvatti ruumiin palasista hedelmiä ja kasveja. Nainen synnytti myös toisen pojan, nimeltään Wichama, jonka onnistui päästä karkuun, jolloin raivostunut jumala tappoi naisen. Wichama kosti äitinsä murhan ajamalla Pacha Kamaqin mereen. 

Inkat omaksuivat Pacha Kamaqin omien jumaliensa joukkoon liitettyään Pachacamacin valtakuntaansa. Inkojen mytologiassa Pacha Kamaq oli Intin ja Mama Quillan poika, Pachamaman puoliso ja Konin veli.
Pacha Kamaqin uskottiin olevan tulen jumala sekä auringon jumala Intin poika, joka elvytti luojajumala Viracochan alun perin luoman maailman ja opetti ihmisille kaikki taidot. Pacha Kamaq oli uskomuksissa näkymätön jumala, eikä häntä sen vuoksi koskaan kuvattu taiteessa.

## Lähteet
John Kay (muusikko)

**John Kay** (oik. *Joachim Fritz Krauledat*) (s. 12. huhtikuuta 1944 Tilsit, Itä-Preussi) on Saksassa syntynyt kanadalainen laulaja-kitaristi ja Steppenwolf-yhtyeen perustajajäsen ja keulakuva. 

## Ura

Itä-Saksassa asunut Kay muutti äitinsä kanssa 4-vuotiaana Länsi-Saksaan Hannoveriin. Hänen isänsä oli kuollut toisessa maailmansodassa. Kay tutustui musiikkiin Yhdysvaltain armeijan radioasemien kautta. 

Kay muutti perheineen Torontoon Kanadaan vuonna 1958. John jatkoi radioasemien kuuntelua ja opetteli samalla englannin kielen. Perhe siirtyi 1963 Yhdysvaltain puolelle, ensin Buffaloon ja sieltä Kaliforniaan, jossa John aloitti musiikkiuransa folk-laulajana. 

Vuonna 1965 hän liittyi kanadalaiseen The Sparrows-nimiseen blues rock-yhtyeeseen laulajaksi. 1967 Kaliforniaan asettuneesta The Sparrowsista tuli Steppenwolf, joka nousi menestykseen 1960- ja 1970-luvun taitteessa hittisingleillä "Born to be Wild" ja "Magic Carpet Ride", sekä albumeilla kuten *[[Monster (Steppenwolfin albumi)|Monster]]* ja *[[Steppenwolf Live]]*. 

Steppenwolfin ollessa hajonneena 1970-luvulla Kay oli soolouralla ja julkaisi muutaman albumin. Vuodesta 1980 eteenpäin Kay on johtanut ainoana alkuperäisjäsenenä John Kay & Steppenwolf -yhtyettä.

Kay kärsii silmien valoherkkyydestä, jonka takia hän käyttää aurinkolaseja. Hän on myös täydellisesti värisokea. Tästä huolimatta hän harrastaa videokuvausta. Kay asuu Tennesseessa Nashvillessa Jutta-vaimonsa kanssa.

## Soolodiskografia

**Forgotten Songs & Unsung Heroes* 1972
**My Sportin' Life* 1973
**All In Good Time* 1978
**Lone Steppenwolf* 1987
**The Lost Heritage Tapes* 1997
**Heretics & Privateers* 2001

## Lähteet

 

## Aiheesta muualla

John Kay & Steppenwolf
Lauttakylä-lehti

**Lauttakylä-lehti** on Huittisten seudulla keskiviikkoisin ilmestyvä tilattava, puoluekannaltaan sitoutumaton paikallislehti. Sen päätoimittajana on vuodesta 2024 toiminut Pauliina Vilenius. Aiempi päätoimittaja oli Heli Lehtelä ja sitä edellinen, pitkäaikainen päätoimittaja Marja-Liisa Hakanen. Lehden toimitus sijaitsee Asemakujalla Lauttakylässä (Huittisten keskustaajama). 

Lauttakylä-lehden levikki oli vuoden 2013 levikintarkastuksen mukaan 4&nbsp;891.

## Historia
Lauttakylä lehti ilmestyi ensimmäisen kerran joulukuussa 1913. Lehti ilmestyi aluksi kerran viikossa, mutta 1979 se alkoi ilmestyä kahdesti viikossa. Se vaihtoi sivukokonsa broadsheetista eurotabloidiin vuonna 2003. Lehti muuttui takaisin yksipäiväiseksi vuonna 2013.

## Lähteet

## Aiheesta muualla
* Lauttakylä-lehti
* Lauttakylä-lehden digitoidut numerot vuosilta 1913-1939 Kansalliskirjastossa
Norfolkinpussiliito-orava

**Norfolkinpussiliito-orava** (*Petaurus norfolcensis*) on pussiliito-oravien heimoon kuuluva laji. Lajia esiintyy Itä-Australian valoisissa eukalyptusmetsissä, joissa se on liikkeellä pieninä ryhminä ja etsii ravinnokseen mettä, eukalyptuksen mahlaa, hyönteisiä ja ilmeisesti myös pieniä selkärankaisia.

Norfolkinpussiliito-oravan ruumis on noin 20 cm pitkä ja tuuhea häntä on suunnilleen yhtä pitkä. Norfolkinpussiliito-orava kykenee liitämään noin 15 metriä.

Naaraan pussissa on neljä nisää, mutta sillä on tavallisesti vain kaksi poikasta; ne viipyvät pussissa noin 10 viikkoa ja sitten vielä pari kuukautta pesäkolossa.

## Lähteet
* 

### Viitteet

## Aiheesta muualla
*ITIS: ''Petaurus norfolcensis''
Ehtoollispakko

**Ehtoollispakko** tarkoittaa aiemmin käytössä ollutta vaatimusta käydä ehtoollisella, jotta voisi saada tiettyjä yhteiskunnallisia oikeuksia. Perustan ehtoollispakolle loi paavi Innocentius III (noin 1161–1216), joka antoi asiasta määräyksen vuonna 1215. Trenton kirkolliskokous vahvisti myöhemmin määräyksen, jonka mukaan ehtoollisella tuli käydä ainakin kerran vuodessa, ettei joutuisi pannaan ja saisi hautauksen kristillisten tapojen mukaan.

Uskonpuhdistajain vastustuksesta huolimatta ehtoollisella käynti oli Pohjoismaissa edellytyksenä monen toimen suorittamiseen. Sitä tarvittiin, jotta voisi solmia avioliiton, saisi kansalaisoikeudet, voisi suorittaa akateemisia tutkintoja, pääsisi virkaan, voisi todistaa oikeudessa, voisi työskennellä jossain ammatissa ja saisi harjoittaa kauppaa.

Suomessa avioliiton solmimiseen tarvittavasta ehtoollisella käynnistä tuli 1890-luvulla vaikea yhteiskunnallinen ongelma. Ehtoollispakko poistettiin 1910, jolloin evankelis-luterilaisen kirkon jäseniltä edellytettiin vain rippikoulun suorittamista avioliittoon kuuluttamisen ehtona. Vuonna 1917 laillistettiin siviiliavioliitot. Lopullisesti ehtoollispakko lakkasi 1979, jolloin sitä ei edellytetty enää kummeiltakaan ja lasten ehtoollinen tuli kirkkolain muutoksen myötä mahdolliseksi.

## Lähteet
Wahi

**Wahi** eli **wahanin kieli** (wahiksi *x̌ik zik*) on Pamirin ylängöllä puhuttava iranilainen kieli.

Kielen puhujat asuvat Tadžikistaniin kuuluvalla Vuoristo-Badahšanin autonomisen alueella (Pandžjoen yläjuoksu), Afganistanissa, Pakistanissa (itäinen Hindukuš) ja Kiinassa. Tadžikistanissa heitä arvioidaan olevan noin 20&nbsp;000 henkeä, Afganistanissa 15&nbsp;000–18&nbsp;000, Pakistanissa 8&nbsp;000 ja Kiinassa 15&nbsp;000. Wakhanin käytävän kautta kulki idän ja lännen yhdistänyt muinainen Silkkitie. Wahanit mainitaan erillisenä kansana mm. kiinalaisissa 1.–8. vuosisadan lähteissä.

Wahi kuuluu pamirilaisten kielten ryhmään. Se jakautuu ylä- ja alamurteeseen, joiden erot ovat melko vähäisiä. Kieli toimii yhteisön suullisen kanssakäymisen välineenä. Kirjakielenään puhujat käyttävät tadžikkia, daria, paštua, uiguuria ja jossain määrin myös kiinaa. 1930-luvulla Neuvostoliitossa tehtiin epäonnistunut yritys wahin kirjakielen luomiseksi. Viime aikoina kieltä varten on laadittu kyrilliseen (Tadžikistan) ja latinalaiseen (Pakistan) kirjaimistoon perustuvat kirjoitusjärjestelmät.

## Lähteet

## Aiheesta muualla
* Ethnologue: Wakhi
Altaani

**Altaani** ( < , korkea) on pilarien, pylväiden tai holvikaaren kannattama rakennuksen ulkopuolinen oleskelutasanne, joka yleensä on seinätön ja katoton, mutta aina putoamiselta estävän kaiteen suojaama. Altaanin lattia on aina maanpinnan yläpuolella, tavallisesti rakennuksen toisen kerroksen korkeudella, siten että kulku takana oleviin huonetiloihin on helppoa. Ulkoportaita ei altaaniin yleensä liity, vaan kulku tapahtuu rakennuksen sisätilojen kautta. Altaani on tarkoitettu lepopaikaksi tai näköalatasanteeksi. Altaani ei tukeudu rakennuksen runkoon parvekkeen tavoin, vaan se on oman tukirakenteensa varassa. Altaani sijaitsee usein rakennuksen ulko-oven yhteydessä, jolloin kulku sisätiloihin tapahtuu altaanin tason alitse ja taso toimii oveneteiskatoksena.

Altaani on luotu Venetsiassa, jossa sitä käytettiin pyykin kuivatuspaikkana. Rooman yksityistalojen arkkitehtuurissa altaanit yleistyivät 1500- ja 1600-luvuilla. Ruotsissa altaani-nimitys on ollut käytössä 1600-luvulta lähtien, mutta runsaammin niitä rakennettiin empiren aikana 1800-luvun alussa. Suomessa altaaneita alettiin rakentaa empiretyylisten säätyläisrakennusten myötä. Esimerkiksi 1816–1818 rakennetussa Charles Bassin suunnittelemassa Fiskarsin ruukin päärakennuksessa on altaani. Niitä rakennuttivat myös turkulaiset porvarit 1800-luvun loppupuolella myöhäisempireä edustaviin huviloihinsa Ruissaloon. Talonpoikaisrakennuksissa ei vielä tähän aikaan juurikaan jäljitelty kartanoiden altaaneja, vaan ne tulivat muotiin vasta 1920-luvulta alkaen, kun alettiin suosia puolitoistakerroksisia asuinrakennuksia.

## Lähteet
DubaiSat 1

**DubaiSat 1** on Yhdistyneiden arabiemiirikuntien "The United Arab Emirates Institute for Advanced Science and Technology"- eli EIAST-instituutin kehittämä piensatelliitti. Satelliitti on käyttötarkoitukseltaan kaukokartoitussatelliitti, ja se painaa noin 20 kiloa.

Satelliitti on tehty yhteistyössä Etelä-Korean kanssa, jossa satelliitin varsinainen rakentaminen on tapahtunut Satrec Initiative -yrityksessä. Yhdysvaltalainen Viasat on rakentanut Dubaihin satelliitin maa-aseman.
 
Satelliitti piti laukaista huhtikuussa 2009 Dnepr-1-kantoraketilla yhdessä usean muun piensatelliitin kanssa. Laukaisu siirtyi heinäkuuhun 2009, mutta tällöin ilmeni, että DubaiSat joko otetaan pois raketin hyötykuormasta tai laukaisua lykätään.

## Lähteet
Ehto

**Ehto** on oikeustieteessä oikeustoimeen liittyvä määräys, jonka mukaan ratkaistaan oikeustoimen toteuttamistapa ja toteuttaminen tulevaisuudessa tapahtuvan seikan perusteella. Kaikkiin oikeustoimiin ehtoja ei voida asettaa. Tällaisia ovat esimerkiksi avioliitto, adoptio ja vekseli.

Lykkäävä eli suspensiivinen ehto tarkoittaa, että oikeusvaikutus alkaa ehdon täyttymishetkestä. Purkava eli resolutiivinen ehto merkitsee oikeusvaikutuksen lakkaamista ehdon täyttyessä. Teonvarainen eli potestatiivinen ehto on sellainen, että sen täyttyminen riippuu henkilön toimista tai niiden tekemättä jättämisestä. Tapahtumanvarainen eli kasuaalinen ehto täyttyy tai on täyttymättä asianosaisten tahdosta riippumatta. Epävarsinainen ehto ei perustu asianosaisten tahtoon, vaan lain säännökseen, mutta se on yhtä lailla oikeustoimen oikeusvaikutuksen edellytyksenä.

Ehdon täyttymistä odotellessa vallitsee väliaika, jolloin ei tiedetä täyttyykö ehto vai raukeaako se. Väliaikanakin ehdollinen oikeustoimi merkitsee sitä, että ehdon täyttyessä etua saavalla henkilöllä on odotusoikeus, jota muut eivät saa loukata. Joskus tietyt ehdot ovat kiellettyjä.

## Katso myös

*Totuusehto
*Välttämätön ja riittävä ehto
*Premissi

## Lähteet